ओ बोलेया-‘हां ! सरकार, वह तो रोज आवत है। हम संग-संग चलेंगे सरकार।’ ओ उठी गेया ते कईं खतोले मेरे मनै च जगाई गेया। उस्सै रोज अद्दी रतीं उसने मेरे भित्त ठोहरे, में चौंकी पेया। भोला करला करदा हा-‘सरकार रांड आये गई, रांड आये गई।’ ओ मिगी कोठे पर लेई गया ते इक बक्खी सैंनत कराइयै बोलेया-‘उई रकही सरकार।’ में दिक्खेया रातीं दी सन्नी चुप्पी गी चीरदी रल गड्डी द्रोड़ी जा करदी ही। मैं आखेया-‘तेरा भला हो मानुया-तू भोला नई मूर्ख ऐ सोहरेया, ए कुत्थूं दी रन्न ऐ ?’